section_heading: Ženska košulja - stomanja nabranica
paragraph_text: Ramena košulje, označena u kroju brojem 3, široka su 30 cm, a dugačka 18 cm od vrha ramena do vrata. Na donjem dijelu, na spoju ramena i rukava, platno se u visini od 1,5 cm ukrašava ažurom, ukrasom izrađenim izvlačenjem niti sa šupljinama opšivenim koncem. Iznad ažura u visini 5 cm izvezu se tanjim koncem razni motivi kao cvjetni vjenčići ili starinski puni vez s rupicama – loh štikeraj.